Public procurement notice: Prior Information Notice Without Call For Competition
Published: 2022-04-13
Buyer: Kansaneläkelaitos
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kansaneläkelaitos (Kela) kutsuu tarjoajat, jotka ovat kiinnostuneita seuraavansisältöisestä, alustavasti suunnitellusta hankinnasta markkinavuoropuheluun.
Kelassa on käynnissä Hertta-kehittämishanke, jossa tullaan päivittämään nykyinen SAP-teknologiaan pohjautuva järjestelmä SAP S/4HANA versioon uusimplementointina. Hankinnan tarkoituksena on varmistaa talouden muutoskyvykkyys sekä liiketoiminnan jatkuvuus ja Kelan toimintakyvyn varmistaminen. Muita tavoitteita ovat järjestelmän käyttäjäkokemuksen parantaminen, talouden liiketoimintaprosessien tehostaminen ja talouden automaatioasteen kasvattaminen.
Alustavasti suunniteltua hankintaa on kuvattu tarkemmin jäljempänä tällä ennakkotietoilmoituksella kohdassa II.2.4 Kuvaus hankinnasta.
Kela tulee korvaamaan nykyisen SAP ERP taloushallinnon ja logistiikan toiminnallisuudet SAP S/4HANA On Premise -toteutuksena.  Hankintaan sisältyy toimitusprojekti, joka tuottaa Kelalle ohjelmistoratkaisun tarvittavilla toiminnallisuuksilla, integraatioilla, konversioilla ja migraatioilla. Toimitusprojektin vetovastuun on suunniteltu olevan toimittajalla.
Talouspalvelujen ja järjestelmäratkaisun uudistamisen hankintaan arvioidaan sisältyvän seuraavat osa-alueet:
• Kelan vaatimusten mukainen järjestelmätoimitus, jossa Toimittaja asentaa Kelan asiantuntijoiden avustuksella ohjelmistoratkaisun (sisältäen hiekkalaatikko-, testi-, kehitys- ja tuotantoympäristöt) Kelan konesaleissa ja verkossa oleville virtuaalipalvelimille on-premise ratkaisuna. Ohjelmisto asennetaan SAP standardien mukaisesti.
•  Erikseen ostettavia asiantuntijapalveluita, johon sisältyy mm. järjestelmän kehittämistä, ylläpitoa ja konsultointia liittyen SAP S/4 HANA järjestelmään.
Hankinnasta kiinnostuneita tarjoajia pyydetään ilmoittautumaan markkinakartoitukseen ilmoittamalla yrityksen virallinen nimi ja yhteyshenkilön sähköpostiosoite osoitteeseen hankintapalvelut@kela.fi 25.4.2022 mennessä.
Kela voi lähettää ilmoittautuneille kysymyksiä ja tarjouspyynnön luonnosmateriaaleja kommentoitavaksi hankintaan liittyen.
Tämä ilmoitus ei ole tarjouspyyntö eikä hankintailmoitus. Tämän ilmoituksen julkaisemisella ei aloiteta tarjouskilpailua, vaan kyseessä on markkinakartoitukseen liittyvä tietopyyntö. Tämä ilmoitus ei velvoita Kansaneläkelaitosta (Kela) toteuttamaan hankintaa. Tällä ilmoituksella ei pyydetä tarjouksia.
Markkinakartoitukseen osallistuminen ei sido ketään osapuolta. Osallistuminen ei ole myöskään edellytys myöhemmin mahdolliseen tarjouskilpailuun osallistumiselle. Osallistuminen ei vaikuta millään tavalla tarjoajan asemaan mahdollisessa tarjouskilpailussa.  Markkinakartoitukseen osallistumisesta ei makseta korvauksia.
Markkinakartoituksen tarkoituksena on kartoittaa markkinoilla olevia tuotteita ja palveluita. Tämän markkinakartoituksen vastauksia ja muita tietoja voidaan käyttää selvitystyössä, jossa tutkitaan mahdollisesti hankittavien palvelujen soveltuvuutta Kelan toimintaympäristöön ja vaatimuksiin.